cyanic-selkie/wikianc huggingface dataset:
சதுசேயர்
சதுசேயர் (எபிரேயம்: Ṣĕdûqîm) என்போர் யூத சமய உட்பிரிவில் ஒன்றின் உருப்பினர் ஆவார். இவர்கள் யூதேயாவில் இரண்டாம் கோவில் காலம் தொடங்கி அதன் கிபி 70இல் அதன் அழிவு வரை இருந்தனர். இவர்களை ஜொசிஃபஸ் யூத சமூகம் மற்றும் பொருளாதாரத்தில் மேல் தட்டு மக்களாக குறிக்கின்றார். இவர்கள் யூத கோயிலினை பராமரிப்பது உள்ளிட்ட பல்வேறு அரசியல், சமூக, சமய பொறுப்புகளை வகித்தனர். பரிசேயர் மற்றும் ஈசேயர் ஆகிய குழுக்களோடு இவர்கள் முரண்பாடு கொண்டிருந்தனர். கி.பி70இல் இரண்டாம் கோவிலின் அழிவுக்குப்பின்பு இவர்களின் குழு இல்லாமல் போனது. பிற்காலத்தில் வந்த காரைதே யூதப்பிரிவினர் இவர்களின் வழித்தோன்றல் என்பர்.
நம்பிக்கைகள்
இவர்கள் பரிசேயரைப்போலல்லாமல் செவிவழி சட்டங்களை (Oral Law) ஏற்கவில்லை. தோராவை மட்டுமே சட்டத்தின் அடிப்படையாகக் கொண்டனர். எழுதப்பட்ட சட்டம் மற்றும் அதில் இருந்த குருத்துவத்தின் சித்தரிப்பு ஆகியவை யூத சமுதாயத்தில் சதுசேயர் மேலாதிக்கம் செலுத்த வழிகோலியது.
ஜொசிஃபளின் படி இவர்களின் நம்பிக்கைகள்:
சமயம்
கோவிலின் பராமரிப்பு இவர்களின் முக்கிய சமயப்பணியாக இருந்தது. தோராவில் இவர்களுக்கு அளிக்கப்பட்டிருந்த குறிக்கத்தக்க இடம் இவர்களின் சமூக நிலைக்கு வலுவூட்டியது. பண்டைய இஸ்ரேலின் முதன்மை வழிபாடு முறையான பலி செலுத்தும் பணியினை இவர்கள் நிறைவேற்றினர். இது ஆண்டின் மூன்று எருசலேம் திருப்பயணத்தையும் உள்ளடக்கும். எல்லா குருக்களும் சதுசேயர் அல்லர் என்பது குறிக்கத்தக்கது. சிலர் பரிசேயராகவும் வேரு சிலர் எக்குழுவையும் சாராதாராகவும் இருந்தனர் என்பது குறுக்கத்தக்கது.
அரசியல்
சதுசேயர் பல அரசு அலுவல்களை மேற்பார்வையிட்டார். இவர்கள்
நாவண்ணன்
நாவண்ணன் (சூசைநாயகம் இறப்பு: ஏப்ரல் 15, 2006) ஒரு சிறந்த கவிஞர், சிறந்த ஓவியர், சிறந்த சிற்பவல்லுனர், சிறந்த நாடக நெறியாள்கையாளர். போராட்டத்தின் பதிவுகளைத் தனது எழுத்து, பேச்சு, ஓவியம், சிற்பம் போன்றவற்றால் வெளிப்படுத்தியவர். அரங்காற்றுகையிலும் தனக்கென தனியிடத்தைப் பிடித்துக் கொண்டவர். நாட்டுப்பற்றாளர். இவர் தனது கலைப்படைப்புகள் ஊடாக மக்களிடையே போராட்ட விழிப்புணர்வையும் ஒடுக்குமுறைக்கு எதிரான கொதிப்புணர்வையும் தூண்டி விட்டவர். சிங்கள அரசு தமிழீழத்திலே நிகழ்த்திய கொடுமைகளையும், கொடூரங்களையும் அதனதன் தன்மைகளோடு காலவரிசைப்படி பதிவு செய்தவர். போராட்ட வாழ்வில் தமிழ்மக்கள் எதிர்கொள்ளும் எண்ணற்ற பிரச்சனைகளையும், நெருக்கடிகளையும் பல்வேறு கோணங்களில் படம்பிடித்தவர். புதிய கலைவடிவங்களைக் கண்டறிந்து அவற்றோடு புதியநுட்பங்களைப் புகுத்தி, காலத்திற்கேற்ப, வரலாற்று ஓட்டத்திற்கு ஏற்ப கலைப்படைப்புக்களைச் செய்தவர்.
புலிகளின் குரல் வானொலியில்
புலிகளின் குரல் வானொலியில் நீண்டகாலமாகப் பணியாற்றி வந்தார். தொண்ணூறுகளின் இறுதியில் 'தமிழன் சிந்திய இரத்தம்' என்ற தொடர் நிகழ்ச்சி ஒன்றை வானொலியில் வழங்கினார். ஏற்கெனவே அதேபெயரில் தானெழுதிய புத்தகத்தை இன்னும் விரிவாக்கி, நேரடி சாட்சியங்களின் ஒலிவடிவச் செவ்விகளையும் சேர்த்துத் தொகுத்து வழங்கினார். குறிப்பிட்டுச் சொல்லப்பட வேண்டிய அம்சமாக, அதிகளவில் பேசப்படாத, ஆவணப்படுத்தப்படாத கிழக்கு மாகாணச் சம்பவங்களை சம்பந்தப்பட்டவர்களின் நேரடிக் குரற்பதிவுகள் மூலம் ஆவணப்படுத்தினார். நிகழ்ச்சி நடந்துகொண்டிருந்த காலப்பகுதியை அண்மித்து நடந்த படுகொலைகள், சித்திரவதைகள் வரை பல விடயங்களை ஒலிவடிவிலேயே ஆவணப்படுத்தி அந்நிகழ்ச்சியைத் தொடர்ந்து வழங்கினார்.
குடும்பவிபரம்
இவருக்கு ஒரு மகன் ஐந்து மகள்கள். இவரது மகன் சூசைநாயகம் கிங்சிலி உதயன் (2ஆம் லெப்.கவியழகன்) போராட்டத்தில் இணைந்து மே 16, 1997 அன்று வவுனியா நெடுங்கேணியில் ஜெயசிக்குறு நடவடிக்கைக்கு எதிரான சமரில் களமொன்றில் வீரச்சாவடைந்தார்.
விருதுகள்
இவரது விடுதலைப் பணியைக் கௌரவிக்கும் முகமாக 'மாமனிதர்' என்ற அதியுயர் தேசியவிருது இவரது முதலாம் ஆண்டு நினைவஞ்சலியின் போது தமிழீழ விடுதலைப்புலிகளின் தலைவர் பிரபாகரனால் இவருக்கு வழங்கப்பெற்றது.
தங்கப்பதக்கம்
புலிகளின் குரலில் சிறப்பாகச் செயற்பட்டமைக்காக 1998 இலும், கரும்புலி காவியம் நூல் உருவாக்கம், கலை இலக்கியம் போன்ற செயற்பாடுகளுக்காக இன்னொரு தடவையுமாக தமிழீழ விடுதலைப்புலிகளின் தலைவர் பிரபாகரனால் இரு தங்கப்பதக்கங்கள் வழங்கி மதிப்பளிக்கப்பட்டார்.
பரிசுகள்
லெப்.மாலதியின் உருவச்சிலை வடிவமைப்புக்காக தளபதி கேணல் ஜெயமிடம் இருந்து பரிசு பெற்றார்.
இவர் எழுதிய ஈழப்போராட்டப் பாடல்களில் சில
செஞ்சோலைப் பாடல்கள் சிலவும்
உசாத்துணை
பகுப்பு:மாமனிதர் விருது பெற்றவர்கள் பகுப்பு:கவிஞர்கள் பகுப்பு:தமிழீழ விடுதலைப் போராட்டக் கலைஞர்கள் பகுப்பு:ஈழத்து எழுத்தாளர்கள் பகுப்பு:ஈழத்துக் கவிஞர்கள் பகுப்பு:ஈழத்துப் பாடலாசிரியர்கள் பகுப்பு:ஈழத்துச் சிற்பக் கலைஞர்கள் பகுப்பு:ஈழத்து ஓவியர்கள் பகுப்பு:ஈழத்து நாடகாசிரியர்கள் பகுப்பு:2006 இறப்புகள்
ஆஷா பரேக்
ஆஷா பரேக் (Asha Parekh) 1942 அக்டோபர் 2 அன்று பிறந்த இந்தியத் திரைப்பட நடிகை ,இயக்குனர் மற்றும் தயாரிப்பாளர் ஆவார். 1960 களில் வணிகரீதியாக வெற்றிபெற்ற பல படங்களில் தோன்றியுள்ளார் 1959 முதல் 1973 வரை இந்தி சினிமாவில் சிறந்த நடிகைகளில் ஒருவராக இருந்தார். 1992 இல், இந்திய அரசின் பத்மஸ்ரீ விருது அளிக்கப்பட்டு கௌரவிக்கப்பட்டார். திரைப்படத் துறையில் அவரது வெற்றிகரமான வாழ்க்கை காரணமாக அவர் பாலிவுட்டின் ”ஹிட் கேர்ள்” எனக் கருதப்படுகிறார். எல்லா நேரத்திலும் மிகவும் வெற்றிகரமான மற்றும் செல்வாக்குமிக்க இந்தி திரைப்பட நடிகர்களில் ஒருவராக பரேக் கருதப்படுகிறார்.
சுயசரிதை
ஆஷா பரேக் குஜராத்தி பகுதியைச் சார்ந்தவர் ஆவார். 1942 அக்டோபர் 2 அன்று பிரந்துள்ளார். போக்ரி முஸ்லீமான சுதா என்கிற சல்மா பரேக்கிற்கும், குஜராத்தியான  பச்சுபாய் பரேக்கிற்கும் பிறந்தவர் ஆவார். இவரது தாயார் சிறு வயதிலேயே இந்திய பாரம்பரிய நடன வகுப்புகளில் சேர்த்தார், பண்டிட் பன்சிலால் பாரதி உட்பட பல ஆசிரியர்களிடமிருந்து நடனம் கற்றுக்கொண்டார்.
தொழில்
பேபி ஆஷா பரேக் என்ற பெயரில் குழந்தை நட்சத்திரமாக தனது திரை வாழ்க்கையைத் தொடங்கினார் பரேக். பின்னர், இவரது 10வது வயதில் புகழ் பெற்ற இயக்குனர் பிமல் ராய் ஒரு நடன நிகழ்ச்சியில் இவரைக் கண்டு தனது "மா" (1952) திரைப்படத்திலும் அதன் பின்னர் "பாப் பேட்டி" (1954)படத்திலும் இவரை நடிக்க வைத்தார். பிந்தைய திரைப்படத்தின் தோல்வி அவருக்கு ஏமாற்றம் அளித்தது, மேலும் சில குழந்தைப் பாத்திரங்களை செய்திருந்தாலும், அவர் தனது படிப்பினை மீண்டும் தொடர்ந்தார். பதினாறு வயதில் மீண்டும் நடிக்க முயற்சி செய்து கதாநாயகியாக அறிமுகமானார், ஆனால் நடிகை அமீட்டாவிற்கு ஆதரவாக இயக்குனர் விஜய் பட் படமான "கோன்ஜ் உதி ஷெனாய்" என்பதிலிருந்து நிராகரிக்கப்பட்டார்.
திரைப்பட தயாரிப்பாளர் அவருக்கு நட்சத்திர அந்தஸ்து இல்லை என்ற கூறினார். எட்டு நாட்கள் கழித்து, திரைப்பட தயாரிப்பாளர் சுபோத் முகர்ஜி, எழுத்தாளர் மற்றும் இயக்குனரான நாசிர் ஹுசைன் ஆகிய இருவரது "தில் தேக்கே தேகோ" (1959) படத்தில் சம்மி கபூருக்கு கதாநாயகியாக நடித்தார். இது அவருக்கு மிகப்பெரிய நட்சத்திர அந்தஸ்தை அளித்தது. இந்த படம் ஹுசைனுடன் ஒரு நீண்ட மற்றும் பலமான உறவை ஏற்படுத்தியது. அவரது படங்களில் ஆறு கதாநாயகியாக பரேக் நடித்தார். மேலும் 21 படங்களின் விநியோகத்தில் ஹுசைன் ஈடுபட்டார்.
பரேக் ஆரம்பத்தில் அவரது பெரும்பாலான படங்களில் ஒரு கவர்ச்சி பெண்ணாக, சிறந்த நடன கலைஞராக மற்றும் முரட்டுத் தனமான நாயகியாகவே அறியப்பட்டார், இயக்குனர் ராஜ் கோஸ்லா " தோ பதான்"(1969) படத்தின் மூலம் அதை உடைத்தார். பின்னர் அவர் சிறந்த நடிகைக்கான பிலிம்பேர் விருது பெற்றார். பல முக்கிய இயக்குநர்களின் பல திரைப்படங்களில் தொடர்ந்து பலமுறை நடித்தார், அதில் விஜய் ஆனந்த் மற்றும் மோகன் செகல் ஆகியோர் அடங்குவர். இந்தி திரைப்படங்களில் அவரது புகழ் உச்சத்தில் இருந்தபோது அவர் மூன்று குஜராத்தி திரைப்படங்களில் நடித்தார். ஒரு சில பஞ்சாபி மற்றும் கன்னடத் திரைப்படங்களிலும் இவர் நடித்துள்ளார்.
சில் நாட்களில் இவரை பாபி (அண்ணி) மற்றும் அம்மா பாத்திரங்களில் நடிக்க அழைத்தனர், ஆனால் இது அவரது தொழில் வாழ்க்கையின் "மோசமான நிலை" என்று அவர் நினைத்தார். எனவே அவர் படங்களில் நடிப்பதை நிறுத்திவிட்டார், அவளுடைய நண்பர்கள் ஒரு தொலைக்காட்சி இயக்குனராவதற்கு பரிந்துரை செய்தனர். அவர்களின் ஆலோசனையை ஏற்றுகொண்ட இவர் "ஆக்ருதி" என்ற தயாரிப்பு நிறுவனத்தைத் தொடங்கி "பாலாஷ் கே பூல்", "பாஜே பாயல்\", "கோரா ககாஸ்" போன்ற தொலைக்காட்சித் தொடர்களை தயாரித்துள்ளார்.
1994 முதல் 2000 ஆம் ஆண்டு வரை நடிகர் சங்கத்தின் தலைவராக இருந்தார். இந்தியத் திரைப்படத் தணிக்கை குழுவின் முதல் பெண் தலைவராகவும் இருந்தார்.. 1998 முதல் 2001 வரை அவர் அப்பதவி வகித்தார், அதில் எந்த ஊதியமும் கிடைக்கவில்லை, ஆனால் எலிசபெத் (1998) திரைப்படத்திற்கு தணிக்கைச் சான்று வழங்குவதில் அதிகமான சர்ச்சைகள் ஏற்பட்டதையடுத்து, அதிலிருந்து விலகி பின்னர், திரைப்பட மற்றும் தொலைக்காட்சி கலைஞர்களின் சங்கத்தின் பொருளாளராகப் பணியாற்றினார், பின்னர் அதன் அலுவலக பொறுப்பாளர்களில் ஒருவராக தேர்ந்தெடுக்கப்பட்டார். ஆஷா 1995 இல் நடிப்பதைத் தடுத்து நிறுத்தி தொலைக்காட்சித் தொடர்களைத் தயாரித்தார். 2002 இல் பிலிம்பேர் வாழ்நாள் சாதனையாளர் விருது பெற்றார்.
சொந்த வாழ்க்கை
பரேக் திருமணம் செய்து கொள்ளவில்லை. அவர் ஏற்கனவே திருமணமான இயக்குனர் நாசீர் ஹுசைன் உடன் காதல் கொண்டிருந்தார், ஆனால் இருவரது குடுமபமும் இதை ஏற்காததால் அவர்கள் திருமணம் செய்துகொள்ள முடியவில்லை. முன்னதாக, பரேக் தான் ஒரு நீண்டகால காதலைக் கொண்டிருப்பதாக மட்டுமே கூறினார், ஆனால் உறவு பற்றி விரிவாகக் கூற மறுத்துவிட்டார், "அது நீடித்திருக்கும் போது நன்றாக இருந்தது" என்றார். நாசீர் ஹுசைனின் வாழ்நாளின் கடைசி வருடத்தில் அவரது மனைவியின் மரணத்தின் காரணமாக அவர் தனிமையில் இருந்ததனால் அவரை தான் சந்திக்கவில்லை என்று கூறினார். ஆனால் 2002 ல் அவர் இறக்கும் முன் அவர் அவரிடம் பேசினார்
இன்று, பரேக் தனது நடன அகாடமி "காரா பவன்" மற்றும் மும்பை, சாண்டா க்ரூஸ் ஆஷா பரேக் மருத்துவமனை ஆகியவற்றில் கவனம் செலுத்துகிறார்.
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1942 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:பிலிம்பேர் விருதுகள் வென்றவர்கள் பகுப்பு:பத்மசிறீ விருது பெற்ற கலைத் துறையினர்
ஜோர்டன் பார்க்கர்
ஜோர்டன் பார்க்கர் (Gordon Barker, பிறப்பு: சூலை 6 1931, இறப்பு: பிப்ரவரி 10 2006), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 451 முதல்தர துடுப்பாட்டப் போட்டிகளிலும், 56 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1954-1971 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜோர்டன் பார்க்கர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1798 பிறப்புகள் பகுப்பு:1877 இறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:1931 பிறப்புகள் பகுப்பு:2006 இறப்புகள் பகுப்பு:பிளேயர்ஸ் துடுப்பாட்டக்காரர்கள்
நிகாமானந்தா பரமஹன்சா
சுவாமி நிகாமானந்த பரமஹன்சா (Nigamananda Paramahansa பிறப்பு நளினிகாந்தா சட்டோபாத்யாய் ; 18 ஆகஸ்ட் 1880 - 29 நவம்பர் 1935 ) கிழக்கு இந்தியாவில் பரவலாக அறியப்பட்ட சத்குரு, இந்து யோகி, குரு ஆவார். அவர் சக்தி வழிபாட்டுடன் தொடர்புடையவர். தந்திரம், ஞானம், யோகா மற்றும் பிரேமா அல்லது பக்தி ஆகியவற்றின் ஆன்மீக குருவாக  பார்க்கப்படுகிறார். இவரைப் பின்பற்றுபவர்கள் மற்றும் வணங்குபவர்கள் பிரியமான தாகுரா என்று இவர்  அறியப்பட்டார். தனது 13 ஆம் வயதில் தனது பெற்றோரின் விருப்பதிற்கு ஏற்ப தனது பெயரினை மாற்றிக் கொண்டார்.
நியாமானந்தா நாடியா மாவட்டத்தில் (தற்போது மெஹர்பூர் மாவட்ட பங்களாதேஷ் ) குட்டாபூரின் குக்கிராமத்தில் ஒரு பெங்காலி பிராமண குடும்பத்தில் பிறந்தார். அவர் ஒரு ஆதி சங்கரின் வழிபாட்டினால் சந்நியாசம் பூண்டார். சந்நியாசியாக ஆன பின்னர், அவர் பரிப்ராஜகாச்சார்ய பரமஹன்ச ஸ்ரீமத் சுவாமி நிகமநந்த சரஸ்வதி தேவா என்று அறியப்பட்டார்.
இவர் நித்தி அடைவதற்கான க்யான், யோகா மற்றும் பிரேமா ஆகிய நான்கு நிலைகளை அடைந்தார்.ஆன்மீக துறைகளில்).  இந்த அனுபவங்களின் அடிப்படையில், பிரஹாம்ச்சார்ய சாதனா (ब्रह्मचर्य), யோகி குரு (योगिगुरु), கியானி குரு (ज्ञानीगुरु), தந்திர குரு (तांत्रिकगुरु), மற்றும் பிரீமிக் குரு ஆகிய ஐந்து வங்காள மொழி நூல்களை இவர் எழுதினார்.  நிகமணந்தா நிர்விகல்ப சமாதி நிலையினை அனுபவித்ததாக கூறப்படுகிறது.
குழந்தைப் பருவம், ஆய்வுகள் மற்றும் சேவை வாழ்க்கை (1880-1901)
இவரது இயற்பெயர் நிகமநந்தருக்கு நளினிகாந்தா (নলিনীকান্ত, ନଳିନୀକାନ୍ତ, नलिनीकान्त - இந்து அர்த்தத்தில்: தாமரை, நீர்), அவரது தந்தை பூபன் மோகனின் விருப்பப்படி மற்றும் அவரது தந்தையின் குருவான சுவாமி பாஸ்காரானந்த சரஸ்வதியின் ஆலோசனையின் பேரில் இவர் இந்தப் பெயரினை வைத்துக் கொண்டார்  பதின்மூன்று வயதில் (1893) நளினிகாந்தா தனது தாயார் மாணிக்க சுந்தரி தேவியை காலரா நோயால் இழந்தார். 1894-95ல் மாணவர் உதவித்தொகை தேர்வில் தேர்ச்சி பெற்று மெஹர்பூர் உயர்நிலைப் பள்ளியில் பயின்றார். 1895 இல் டாக்கா அசனுல்லா பொறியியல் கல்லூரியில் சேர்ந்தார். 1897 இல் தனது தந்தை சுதன்சுபலா தேவி என்ற பதின்மூன்று வயது பெண்ணைத் திருமணம் செய்து கொண்டார். 1899 ஆம் ஆண்டில் தனது கற்றலை நிறைவு அவர் ராணி ராஷ்மோனியின் தோட்டமான தினாஜ்பூர் மாவட்ட வாரியத்தில் பணியில் சேர்ந்தார். 1901 ஆம் ஆண்டில் திருமணத்திற்கு சுமார் ஐந்து ஆண்டுகள் கழித்து அவர் நாராயன்பூர் ஜமீந்தாரின் மேற்பார்வையாளராக பணியாற்றியனார். நிகமானந்தா நீண்ட தேடலுக்குப் பிறகே தனது குருவான நிகாமானந்தாவினைக் கண்டறிந்தார். அதுபோல இவரையும் இவரது வருங்கால சீடர்கள் நீண்ட தேடலுக்குப் பிறகே கண்டறிந்தனர்.
குறிப்புகள்
பகுப்பு:இந்து மெய்யியலாளர்கள் பகுப்பு:பக்தி இயக்கம் பகுப்பு:வங்காள மக்கள் பகுப்பு:1935 இறப்புகள் பகுப்பு:1880 பிறப்புகள்
ஏலூரு மாவட்டம்
ஏலூரு மாவட்டம் (Eluru district), ஆந்திரப் பிரதேசத்தின் 26 மாவட்டங்களில் ஒன்றாகும். இதன் நிர்வாகத் தலைமையிட நகரம் ஏலூரு ஆகும். மேற்கு கோதாவரி மாவட்டத்தின் ஏலூரு வருவாய் கோட்டம், ஜெங்கரெட்டிகுடேம் வருவாய் கோட்டம் மற்றும் கிருஷ்ணா மாவட்டத்தின் நுஸ்வித் வருவாய் கோட்டங்களைக் கொண்டு 4 ஏப்ரல் 2022 அன்று புதிதாக நிறுவப்பட்டது.
மக்கள் தொகை பரம்பல்
6411.56 சதுர கிலோ மீட்டர் பரப்பளவு கொண்ட ஏலூரு மாவட்டத்தின் மொத்த மக்கள் தொகை 16,18,288 ஆகும். இதன் மக்கள் தொகையில் பட்டியல் சமூகத்தவர்கள் 4,38,087  (21.87 %) உள்ளனர். இதன் எழுத்தறிவு 71.44% ஆகும்.
2008 கர்நாடகா தமிழ்நாடு கள்ளச் சாராய சாவுகள்
2008 கர்நாடக தமிழ்நாடு கள்ளச் சாராய சாவுகள் சம்பவம் என்பது 2008 மே மாதத்தில் கள்ளச்சாராயம் குடித்து 180 பேர் இறந்த நிகழ்வைக் குறிக்கிறது. இது  2000 மாவது ஆண்டிற்கு பின் நிகழ்ந்த மிகப்பெரிய சோக நிகழ்வு ஆகும். இது  கர்நாடக-தமிழ்நாடு கள்ளச்சாராய சாவுகள் சம்பவம் என்று அழைக்கப்படுகிறது. இந்த நிகழ்வானது 2000 ஆம் ஆண்டுக்குப் பின் நாட்டில் நடந்த முதல் மோசமான துயரமாக கருதப்படுகிறது.
ஏலூரு மாவட்டம்
மாவட்ட நிர்வாகம்
ஏலூரு மாவட்டம் ஏலூரு, ஜெங்கரெட்டிகுடேம் மற்றும் முழிவீடு என 3 வருவாய்க் கோட்டங்களாகவும், 28 மண்டல்களாகப் பிரிக்கப்பட்டுள்ளது. இம்மாவட்டத்தில் ஏலூரு மாநகராட்சி உள்ளது. இம்மாவட்டத்தில் 624 கிராமங்கள் உள்ளது.
2008 கர்நாடகா தமிழ்நாடு கள்ளச் சாராய சாவுகள்
நிகழ்வு
2008 மே 18 அன்று, கர்நாடக மாநிலத்தில் பெங்களூர் நகர்ப்புற, பெங்களூர் ஊரக, கோலார் மாவட்டம், மற்றும் அண்டையில் உள்ள தமிழ்நாட்டின் கிருஷ்ணகிரி மாவட்டத்தில் உள்ள சிலர், கற்பூரம் மற்றும் புகையிலை கொண்டு தயாரிக்கப்பட்ட கள்ளச் சாராயத்தை குடித்தனர். இந்த பானம் நச்சுத்தன்மையுள்ள மெத்தில் ஆல்கஹால் ஆகும், இதில் துவக்கத்தில் 156 பேர் மரணமுற்றனர். இவர்களில் 27 பேர் பெங்களூர் உரக மாவட்டத்திலும், 56 பேர் பெங்களூர் நகர மாவட்டத்திலும், 32 பேரும் கோலார் மாவட்டத்திலும், 41 பேர் கிருஷ்ணகிரி மாவட்டத்திலும் இறந்தவர்களாவர். வயிற்று வலியும், வாந்தியும் ஏற்பட்டு பலர் மருத்துவமனைகளில் அனுமதிக்கப்பட்டனர். சிறிய எண்ணிக்கையிலானவர்கள் தங்கள் பார்வையை இழந்தனர். மருத்துவமனையில் அனுமதிக்கப்பட்டவர்களிலும் இறந்ததால் இறப்பு எண்ணிக்கை பின்னர் 180 ஆக உயர்ந்தது. அயல்நாட்டு மதுபானத்தைவிட கள்ளச்சாராயம் மலிவாக இருப்பதால் இந்திய ஏழை மக்கள் இதை விரும்பிக் குடிப்பதே, இது சம்பவத்திற்கு முக்கிய காரணம் ஆகும்.
ஏலூரு மாவட்டம்
மண்டல்கள்
ஏலூரு வருவாய் கோட்டம் 13 மண்டல்களையும், ஜங்காரெட்டிகூடம் வருவாய் கோட்டம் 10 மண்டல்களையும், நுசிவீடு வருவாய் கோட்டம் 6 மண்டல்களையும் கொண்டுள்ளது.
2008 கர்நாடகா தமிழ்நாடு கள்ளச் சாராய சாவுகள்
பின்விளைவு
விசச் சாராயத்தை காய்ச்சியதற்காகவும், விற்றதற்காகவும் 52 பேரை காவல் துறை கைது செய்தது. இந்த சோக நிகழ்வுக்குப் பிறகு, கர்நாடக மற்றும் தமிழக அரசாங்கங்கள், கள்ளச்சாராயத்துக்கு எதிரான விழிப்புணர்வு பிரச்சாரத்தை தொடங்கினர். கர்நாடகத்தில், எதிர்க்கட்சிகள் இந்த சோகத்திற்காக ஆளும் கூட்டணியை குற்றம்சாட்டியதுடன், இந்த சம்பவத்திற்கான காரணமான சாராயத்துக்கு தடைவிதிக்கவேண்டுமென்றதால் தடைவிதிக்கப்பட்டது. தமிழ்நாட்டில், சில அரசியல் கட்சிகள் மாநிலத்தில் கள்ளச்சாராயத்துக்கு எதிராக நடவடிக்கை எடுக்கக் வேண்டும் என்று கோரின. இந்த சம்பவத்திற்காக தமிழக அரசு 21 போலீஸ்காரர்களை இடை நீக்கம் செய்தது. [13]   பெங்களூர் காவல் துறையினர் கள்ளச்சாராய வலைப்பின்னலில் ஒரு முக்கிய பிரமுகரை கைது செய்து,   ஆனால் பிரதான விநியோகர் தற்கொலை செய்து கொண்டார். பெங்களூரு போலீசார் கள்ளச்சாராய வலையமைப்பின் தலைவனை கைது செய்தனர், ஆனால் முதன்மை விநியோகஸ்தர் தற்கொலை செய்து கொண்டார்.
குறிப்புகள்
பகுப்பு:2008 நிகழ்வுகள் பகுப்பு:கிருஷ்ணகிரி மாவட்டம் பகுப்பு:கர்நாடக வரலாறு (1947- தற்போதுவரை)
ஏலூரு மாவட்டம்
அரசியல்
ஏலூரு மாவட்டத்தில் ஏலூரு மக்களவைத் தொகுதி]]யும், 7 சட்டமன்றத் தொகுதிகளையும் கொண்டுள்ளது. அவைகள்:
வெளி இணைப்புகள்
பகுப்பு:ஆந்திரப் பிரதேசத்தில் உள்ள மாவட்டங்கள் ஏலூரு மாவட்டம்
மாசத் தினச் சரிதை
1812 இல் வெளிவந்த மாசத் தினச் சரிதை தமிழில், தமிழ்நாட்டில் வெளிவந்த முதல் இதழ் ஆகக் கருதப்படுகிறது. இது ஒரு கிறித்தவத் தமிழ் இதழ் ஆகும். இதன் பிரதிகள் எவையும் தற்போது கிடைக்கவில்லை.
முதன்மை உபநிடதங்கள்
முக்கிய உபநிடதங்கள் என்றும் அழைக்கப்படும் முதன்மை உபநிடதங்கள் ( Principal Upanishads ) இந்து சமயத்தின் மிகவும் பழமையான மற்றும் பரவலாக ஆய்வு செய்யப்பட்ட உபநிடதங்கள் ஆகும். கிமு 800 முதல் பொது சகாப்தத்தின் தொடக்கம் வரை இயற்றப்பட்ட இந்த நூல்கள் வேத பாரம்பரியத்துடன் இணைக்கப்பட்டுள்ளன.
உள்ளடக்கம்
கிமு 600 மற்றும் 300 க்கு இடையில் இயற்றப்பட்ட முதன்மை உபநிடதங்கள் வேதத்தின் இறுதிப் பகுதியாகும். பெரும்பாலான இந்து மத மரபுகளின்படி, பத்து உபநிடதங்கள் முதன்மை உபநிடதங்களாகக் கருதப்படுகின்றன. ஆனால் இப்போது சில அறிஞர்களின் பட்டியலில் சுவேதாசுவதர உபநிடதம், கௌசிதகி உபநிடதம் மற்றும் மைத்ராயனிய உபநிடதம் ஆகியவையும் உள்ளன. வேதாந்தத்தின் முக்கியப் பள்ளிகளின் நிறுவனர்களான ஆதி சங்கரரும் மத்வாச்சாரியாரும் இந்த பத்து முக்கிய உபநிடதங்களுக்கு விளக்கங்களை எழுதினர். இராமானுசர் முதன்மை உபநிடதங்களுக்கு தனிப்பட்ட விளக்கங்களை எழுதவில்லை என்றாலும், அவர் தனது ஸ்ரீ பாஷ்யத்தில் உபநிடதங்களிலிருந்து பல நூற்றுக்கணக்கான மேற்கோள்களை மேற்கோள் காட்டினார். இராமானுசர் பரம்பரையில், அவரைப் பின்பற்றுபவர்களில் ஒருவரான இரங்கராமானுசர், 1600களில் ஏறக்குறைய அனைத்து முதன்மை உபநிடதங்களுக்கும் விளக்கம் எழுதினார்.
பத்து முக்கிய உபநிடதங்கள்:
பிரதான உபநிடதங்கள் அனைத்து இந்துக்களால் சுருதியாகவோ அல்லது இந்து மதத்தின் மிக முக்கியமான நூல்களாகவோ ஏற்றுக்கொள்ளப்படுகின்றன. முதன்மையான உபநிடதங்கள் மூன்று வகைகளாகப் பிரிக்கப்பட்டுள்ளன: உரைநடை (தைத்திரீய உபநிடதம், ஐதரேய உபநிடதம், சாந்தோக்கிய உபநிடதம், பிரகதாரண்யக உபநிடதம்), வசனம் (ஈசா வாஸ்ய உபநிடதம், கடோபநிடதம், முண்டக உபநிடதம்) உரைநடை (பாரம்பரியல் சமசுகிருதம் ) (மாண்டூக்கிய உபநிடதம்).
மொழிபெயர்ப்பும் படைப்புகளும்
உபநிடதங்களின் படைப்புகளின் பட்டியல் இங்கே:
வெளி இணைப்புகள்
பகுப்பு:சமசுகிருத நூல்கள் பகுப்பு:பண்டைய நூல்கள் பகுப்பு:இந்திய மெய்யியல் பகுப்பு:உபநிடதங்கள்
லோபுலேசன்
லோபுலேசன் (lobulation) என்பது சிறு இதழ் போல ஒரே மாதிரியான தோற்றம் அளிக்கும்.
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:மூச்சுத்தொகுதி
சுப்பிரமணிய சிவா கூட்டுறவு சர்க்கரை ஆலை
சுப்பிரமணிய சிவா கூட்டுறவு சர்க்கரை ஆலை என்பது தருமபுரி மாவட்டம் பாப்பிரெட்டிப்பட்டி வட்டத்தில் ஆலாபுரத்தை அடுத்த கோபாலபுரத்தில் உள்ள ஒரு கூட்டுறவு சர்க்கரை ஆலை ஆகும். இந்த ஆலைக்கு விடுதலைப் போராட்ட தியாகி சுப்பிரமணிய சிவா நினைவாக அவரின் பெயர் சூட்டப்பட்டுள்ளது. இந்த ஆலை தருமபுரி நகரிலிருந்து சுமார் 40 கி.மீ. தொலைவிலும் சேலத்திலிருந்து 50 கி.மீ தொலைவிலும் சேலம் வேலூர் சாலையிலிருந்து 5 கி.மீ தொலைவிலும் உள்ளது. இந்த ஆலை 1990, மே. 13 அன்று அன்றைய முதல்வர் மு. கருணாநிதி அவர்களால் அடிக்கல் நாட்டப்பட்டு, சுமார் 33 கோடி ரூபாய் செலவில் கட்டி முடிக்கப்பட்டு 01-10-1992 அக்டோபர் 1 அன்று இந்த ஆலை தனது முதல் அரவையைத் தொடங்கியது. இந்த ஆலை 2500 மெட்ரிக் டன் கரும்பு அரவைத்திறன் கொண்டது. இது சுமார் 96.14 ஏக்கர் பரப்பளவில் அமைந்துள்ளது. ஆலை ஐ.எஸ்.ஓ 9001-2000 தரச்சான்றிதழ் பெற்றது.
வெளி இணைப்புகள்
சுப்ரமணிய சிவா கூட்டுறவு சர்க்கரை ஆலை
மேற்கோள்கள்
பகுப்பு:தருமபுரி மாவட்டம் பகுப்பு:தமிழ்நாடு அரசு நிறுவனங்கள்
கிறித்தியான் ஐகன்சு
கிறித்தியான் ஐகன்சு (Christiaan Huygens, கிறிஸ்டியான் ஹைகன்ஸ், ஏப்ரல் 14, 1629 – ஜூலை 8, 1695) ஒரு டச்சு கணிதவியலாளர், வானியலாளர், மற்றும் இயற்பியலாளர் ஆவார். ஒளியானது அலைகளாகப் பரவுகிறது என்ற அலைக் கொள்கை (Wave Theory) மூலம் உலக அறிவியல் புரட்சியில் பங்கேற்றவர் ஆவார். கோள்கள், இயந்திரவியல், ஒலியியல், இயற்பியல், கணிதம், வானவியல் ஆகிய துறைகளில் இவர் பெருமை தரும் பல பங்களிப்புகளைச் செய்துள்ளார்.
வாழ்வும் பணியும்
நெதர்லாந்தில் டென் ஹாக் நகரில் கொன்ஸ்டன்டீன் ஹைகன்ஸ் என்பவருக்குப் பிறந்தவர். லைடன் பல்கலைக்கழகத்தில் சட்டம், மற்றும் கணிதம் படித்தார். அதன் பின்னரே அறிவியல் படிக்க ஆரம்பித்தார்.
கண்வில்லை
ஹைஜன்ஸ் தொலைநோக்கியின் கண்வில்லையைக் கண்டறிந்தார். அதனைக் கொண்டு வான்பொருள்களை நுட்பமாக ஆய்வு செய்தார். இன்றளவும் விலை குறைந்த தொலை நோக்கிகளில் பயன்படுத்தப்படும் எளிய கண்வில்லை ஹைஜன்ஸ் வடிவமைத்ததே ஆகும்.
ஒளி அலைகள்
ஒளியானது அலைகளாகப் பரவுகிறது இன்ற அலைக் கொள்கை காரணமாக  உலக அளவில் அவர்பால் கவனம் ஈர்க்கப்பட்டது. ஹைகன்ஸ் கூறிய கருத்து, ஒளியானது துகள் (particle) மற்றும் அலை (wave) என இருமைப் பண்பு கொண்டது என்ற அலை-துகள் இரட்டைத்தன்மையைப் பின்னர் விளக்க உதவியது. "ஓர் அலை முகப்பின் ஒவ்வொரு புள்ளியும் இரண்டாம் கட்ட சிற்றலைகளின் ஆரம்பப் புள்ளியாகக் கருதலாம். இப்படித் தோன்றும் இரண்டாம் கட்டச் சிற்றலைகள் அனைத்துத் திசைகளிலும் சீராக முதல் அலையின் வேகத்திலேயெ பயணிக்கும்" என்பது ஹைஜென்ஸின் புகழ் பெற்ற கண்டுபிடிப்பாகும். இதனை ஹைஜன்ஸ் தத்துவம் என்று அழைக்கிறார்கள்.
கோள்கள் குறித்த ஆய்வுகள்
1655 ஆம் ஆண்டில் சனிக் கோளின் மிகப் பெரிய துணைக்கோளான டைட்டானைக் கண்டுபிடித்தார். புதன் கோளை விட பெரியதான இது சூரியக் குடும்பத்தின் துணைக்கோள்களில் மிகப்பெரிய துணைக்கோளாகும். (இதற்கு முன் பெரிய துணைக்கோளாக வியாழனின் "கானிமீட்" இருந்தது). அத்துடன் சனிக் கோளின் வளையங்களை ஆராய்ந்து அவை சிறு சிறு பாறைகளினால் ஆனவை என்பதை 1656 இல் கண்டறிந்தார். அமெரிக்காவின் நாசா நிறுவனம் அனுப்பிய டைட்டன் பற்றிய வானவியல் ஆய்வுக்கான இறங்கு கலனிற்கு டைட்டனைக் கண்டறிந்த ஹைஜன்ஸின் பெயர் சூட்டப்பட்டுள்ளது. புவியின் வளி மண்டலம் பல இலட்சக்கணக்காண ஆண்டுகளுக்கு முன் எப்படி இருந்ததோ அது போல அடர்ந்த வளிமண்டலத்தைக் கொண்ட டைட்டனை ஆய்வு செய்ய இக்கலம் அனுப்பப்பட்டுள்ளது.
விண்மீன் குறித்த ஆய்வுகள்
ஹைஜன்ஸ் 1659 ஆம் ஆண்டில் ஓரியோன் என்ற தொலை விண்மீன் தொகுதியை (Nebula) ஆய்வு செய்து அதன் மாதிரிப் படத்தையும் வரைந்தார். ஓரியான் தொகுதியின் முதல் வரைபடமாக விளங்குவது இவரது ஓவியமே ஆகும். அவரது தொலைக்காட்டியின் மூலம் ஓரியான் வாயுத்திரளின் வேறுபட்ட பகுதிகளைப் பிரித்துக் குறிப்பிட்டு அதனைக் குறித்த தெளிவான விளக்கங்களை 17ஆம் நூற்றாண்டிலேயே வகுத்துக் கொடுத்தார். இப்பணியைப் போற்றும் விதமாக ஓரியோன் திரளின் ஒளிமிக்க  நடுப்பகுதிக்கு இவரது நினைவாக "ஹைஜன்ஸ் பகுதி" எனப் பெயரிடப்பட்டது.
இயற்பியல் ஆய்வுகள்
காலத்தைக் கண்டறிய உதவும் ஊசல் கடிகாரத்தைக் கண்டு பிடித்தவரும் ஹைஜன்ஸ் தான் என்ற கருத்தும் நிலவுகிறது. நெகிழக்கூடிய ஒரே ஆதாரத்தில் கட்டப் படக்கூடிய இரு ஊசல் குண்டுகளில் ஒன்றை மட்டும் இயக்கினாலும் அந்த இயக்கம் அடுத்த ஊசல் குண்டிற்கு எடுத்துச் செல்லப்பட்டு ஒத்த அதிர்வும், எதிர் அதிர்வும் மாறி மாறி நிகழ்வதையும் இவர் கண்டுபிடித்தார். பரிவதிர்வு ஊசல் என்ற இது இன்றும் அறிவியல் மையங்களில் காணப்படுகிறது.
ஐசாக் நியூட்டனின் இரண்டாம் இயக்க விதியை இருபடிச் சமன்பாடாக மாற்றி எழுதியவரும் இவரே.
இலாய்சி பாஸ்கலின் வேண்டுகோளுக்கிணங்க நிகழ்தகவுத் தத்துவம் குறித்த ஒரு நூலை எழுதி 1657 ஆம் ஆண்டில் வெளியிட்டார்.
கணிதம்
தற்காலத் தொகையீட்டு மற்றும் வகையீட்டு நுண்கணித வளர்ச்சிக்கு இவரது பங்களிப்பு முக்கியமானதாகக் கருதப்படுகிறது.
மறைவு
பிரான்சிய நாட்டில் சில காலம் கழித்தபின் நெதர்லாந்தின் ஹாக் நகருக்குத் திரும்பிய ஐகன்சு கி.பி. 1695 ல் மறைந்தார்.
மேற்கோள்கள்
முனைவர் ப. ஐயம்பெருமாள், தமிழ்நாடு அறிவியல் தொழில் நுட்பமைய செயல் இயக்குநர். அறிவியல் ஒளி, மே.2008. இதழில் வந்துள்ள வானவியல் முன்னோடிகள் என்ற கட்டுரை.
வெளி இணைப்புகள்
பகுப்பு:கணிதவியலாளர்கள் பகுப்பு:கண்டுபிடிப்பாளர்கள் பகுப்பு:டச்சு வானியலாளர்கள் பகுப்பு:டச்சு இயற்பியலாளர்கள் பகுப்பு:டச்சு அறிவியலாளர்கள் பகுப்பு:1629 பிறப்புகள் பகுப்பு:1695 இறப்புகள் பகுப்பு:நிலா கண்டுபிடிப்பாளர்கள் பகுப்பு:டச்சு கணிதவியலாளர்கள்
அஸ்கர் ஹொசைன்
அஸ்கர் ஹொசைன் (Azhar Hossain), பிறப்பு: மார்ச்சு 15 1964, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஏழு இல் கலந்து கொண்டுள்ளார். இவர் 1988 – 1990 ஆண்டுகளில் வங்காளதேச அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
ஆக்ஸ்போர்டு குழு (விலங்குரிமை)
ஆக்ஸ்போர்டு குழு (Oxford Group) அல்லது ஆக்ஸ்போர்டு தாவர உணவுமுறையினர் (Oxford Vegetarians) என்பது 1960களின் பிற்பகுதியிலும் 1970களின் முற்பகுதியிலும் இங்கிலாந்தில் உள்ள ஆக்ஸ்போர்டு பல்கலைக்கழகத்துடன் தொடர்புடைய சிந்தனையாளர்களைக் கொண்ட ஒரு குழுவாகும். இக்குழுவின் முக்கிய நோக்கம் வளர்ந்து வரும் விலங்குரிமை, அல்லது விலங்கின விடுதலை, பற்றிய கருத்தாக்கங்களைப் பற்றி நேரில் சந்தித்து விவாதிப்பதும் உரையாடுவதும் ஆகும்.
ஆரம்பத்தில் ஆக்ஸ்போர்டு குழு மெய்யியல் துறையின் முதுகலை மாணவர்களைக் கொண்டிருந்தது. இவர்களில் ஸ்டான்லி காட்லோவிச், ரோஸ்லிண்ட் காட்லோவிச், ஜான் ஹாரிஸ், டேவிட் வூட், மைக்கேல் பீட்டர்ஸ் (ஒரு சமூகவியல் முதுகலைப் பட்டதாரி) ஆகியோர் அடங்குவர். இக்குழுவின் உறுப்பினர்கள் ஆக்ஸ்போர்டில் உள்ள கல்விசார் வட்டங்களில் பிரபல செயற்பாட்டாளர்களாகவும் செல்வாக்குடையவர்களாகவும் இருந்தமையால் அச்செல்வாக்கின் மூலம் அங்கிருந்த மற்றவர்களும் மனிதரல்லா விலங்குகளை உள்ளடக்கிய ஒரு தார்மீக தத்துவத்தை வரையறை செய்யும் சிந்தனையில் ஆர்வம் காட்டத் துவங்கினர். இதிற்கு உத்வேகம் நல்கியவற்றில் குறிப்பிட்டது நெடுங்கதையாசிரியரான பிரிஜிட் ப்ரோஃபியின் படைப்பாகும். விலங்குரிமை பற்றிய கட்டுரைகளைத் தொகுப்பு ஒன்றை உருவாக்கும் யோசனை இக்குழுவுக்குத் தோன்ற, அதற்குப் பங்களிக்க ப்ரோஃபியும் மற்றவர்களும் ஒப்புக்கொண்டனர். திருமதி ப்ரோஃபியின் பரிந்துரையின் பேரில் ஆக்ஸ்போர்டு குழு மைக்கேல் ஜோசப் பதிப்பகத்தாரை அணுகியது. அப்பதிப்பகத்தில் இருந்த தொகுப்பாசிரியர் ஒருவர் குழு உறுப்பினர்களோடு கூடுதலாக நன்கு அறியப்பட்ட எழுத்தாளர்களும் சேர்ந்து பங்களித்தால் அத்தகைய புத்தகம் மிகவும் சுவாரஸ்யமாக இருக்கும் என்று பரிந்துரைத்தார். இருப்பினும், இதற்கு எவரும் ஆர்வம் காட்டாததால் காட்லோவிச், ஹாரிஸ் இருவரும் விக்டர் கோய்லான்ஸ் பதிப்பகத்தாரை அணுகினர். அங்கு அவர்கள் கில்ஸ் கார்டனை சந்தித்தனர். கோய்லான்ஸ் பதிப்பகத்தார் அப்புத்தகத்தைப் பதிப்பிக்க ஆர்வம் காட்டினர். இதன் விளைவாக சில மாதங்களுக்குப் பிறகு 1971-ல் அனிமல்ஸ், மென், அண்டு மாரல்ஸ் என்ற தலைப்பில் அந்நூல் வெளிவந்தது.
அதர்மம் (திரைப்படம்)
அதர்மம் (Adharmam) 1994 இல் வெளிவந்த தமிழ்த் திரைப்படமாகும். முரளி நடித்த இப்படத்தை ரமேஷ் கிருஷ்ணன் இயக்கினார்.
நாட்டார்பட்டி அமராவதியம்மன் கோயில்
நாட்டார்பட்டி அமராவதியம்மன் கோயில் தமிழ்நாட்டில் திருநெல்வேலி மாவட்டம், நாட்டார்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அமராவதி அம்பாள் சன்னதியும், விநாயகர், வைரவன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
அதர்மம் (திரைப்படம்)
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:முரளி நடித்த தமிழ்த் திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:தலைவாசல் விஜய் நடித்த திரைப்படங்கள்
ஆக்ஸ்போர்டு குழு (விலங்குரிமை)
கல்வித்துறை மற்றும் களச்செயற்பாடு ஆகிய இரு மட்டத்திலும் விலங்குரிமை என்ற கருத்தாக்கத்தின் வளர்ச்சிக்கு இந்தக் காலகட்டம் ஒரு வளமான காலமாக அமைந்திருந்தது. இதுகாறும் மனிதரல்லா விலங்குகளின் பயன்பாட்டிற்கு அடித்தளமாக இருந்துவந்த தார்மீக அனுமானங்களை ஆய்வு செய்து அதை எதிர்க்கும் கருத்தாக்கம் ஒன்றை உருவாக்க ஆக்ஸ்போர்டு குழு உறுப்பினர்களின் செயற்பாடுகள் உதவின. விலங்குப் பரிசோதனை, வேட்டையாடுதல் உள்ளிட்ட செயல்களுக்கு எதிர்ப்புத் தெரிவித்து துண்டுப் பிரசுரங்களை எழுதி விநியோகம் செய்தும், அரசியல் நடவடிக்கைகள் ஈடுபட்டும் ஆக்ஸ்போர்டு குழு செயற்பட்டது. அதன் உறுப்பினர்களில் இருவரான ரிச்சர்ட் டி. ரைடர், ஆண்ட்ரூ லின்சே ஆகியோரின் முயற்சியினால் 1977-ம் ஆண்டு கேம்பிரிட்ஜில் உள்ள டிரினிட்டி கல்லூரியில் விலங்குரிமை குறித்த கேம்பிரிட்ஜ் மாநாடு நடத்தப்பட்டது. இது விலங்குரிமைகளுக்காக பிரத்தியேகமாக நடத்தப்பட்ட முதல் சர்வதேச மாநாடு என்பது குறிப்பிடத்தக்கது.
நாட்டார்பட்டி அமராவதியம்மன் கோயில்
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆக்ஸ்போர்டு குழு (விலங்குரிமை)
விலங்குரிமைக்கான கேம்பிரிட்ஜ் மாநாடு
விலங்குரிமைகளுக்காக பிரத்தியேகமாக நடத்தப்பட்ட முதல் சர்வதேச மாநாடான கேம்பிரிட்ஜ் விலங்குரிமை மாநாடு 1977-ல் கேம்பிரிட்ஜில் உள்ள டிரினிட்டி கல்லூரியில் நடத்தப்பட்டது. இந்த மாநாட்டு நடவடிக்கைகளின் தொகுப்பு விலங்குரிமைகள்: ஒரு சிம்போசியம் (1979) என்ற தலைப்பில் வெளியிடப்பட்டது. இதில் விலங்குரிமைகள் வேண்டியும் விலங்கினவாதத்திற்கு முடிவு கட்டும் நோக்கிலும் அம்மாநாட்டின் 150 பங்கேற்பாளர்களால் கையொப்பமிடப்பட்ட பிரகடனம் ஒன்று நிறைவேற்றப்பட்டது:
"(மனிதர்களின் நிற அடிப்படையிலான வேறுபாட்டை ஒத்த) விலங்கு இனங்களின் வேறுபாட்டை மட்டுமே கொண்டு அறிவியல், விளையாட்டு, உணவு, வணிக இலாபம் உள்ளிட்ட எந்தவொரு மனித ஆதாயங்களுக்காகவும் விலங்குச் சுரண்டல்கள் அல்லது ஒடுக்குமுறையை நியாயப்படுத்த முடியும் என்பதை நாங்கள் ஏற்கவில்லை. அனைத்து விலங்குகளின் பரிணாம உறவையும் தார்மீக உறவையும் ஏற்பவர்களாக அனைத்து உணர்திற உயிரினங்களுக்கும் வாழ்க்கை, சுதந்திரம், மகிழ்ச்சிக்கான தேடல் ஆகியவற்றிற்கு முழு உரிமை உண்டு என்ற எங்கள் நிலைப்பாட்டினை நாங்கள் அறிவிக்கிறோம். இந்த உரிமைகளைப் பாதுகாக்க நாங்கள் அழைப்பு விடுக்கிறோம்."
மேலும் படிக்க
பகுப்பு:விலங்குரிமை பகுப்பு:விலங்குரிமைக் குழுக்கள் பகுப்பு:மெய்யியல்
சட்டுவந்தாங்கல் ஊராட்சி
சட்டுவந்தாங்கல் ஊராட்சி (Sattuvanthangal Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வெம்பாக்கம் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1376 ஆகும். இவர்களில் பெண்கள் 707 பேரும் ஆண்கள் 669 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோவிலூர் மடாலயம்
கோவிலூர் மடாலயம் என்னும் கோவிலூர் வேதாந்த மடம் சிவகங்கை மாவட்டம் காரைக்குடியின் அருகேயுள்ள கோவிலூரில் உள்ளது
வேதாந்த மடம்
சைவமும் தமிழும் உயர்ந்து விளங்கிய செட்டிநாட்டில் கி.பி 1818-ல் வேதாந்தத்தை தமிழில் பயிற்றுவிக்க ஒரு வேதாந்த மடத்தை சீர்வளர்சீர் முக்திராமலிங்க ஞானதேசிக சுவாமிகள் கோவிலூரில் உருவாக்கினார். நாட்டுக்கோட்டை நகரத்தார் மரபில் உதித்த இவர், ஞானமார்க்கத்தில் ஈடுபட மனப்பக்குவமே தகுதி எனவும், வேதாந்தத்தில் நிறைவு பெற சாதி, மதம், குலம் சம்பிரதாயங்கள் தடையில்லை என்றும், பக்தியே முக்திக்கு வழி என்றும் உபதேசித்தார். இவர் மூலம் பல அன்பர்கள் வேதாந்தம் கற்றுத்தேர்ந்தனர். இவர் அனைவராலும் ஆண்டவர் என்று அன்புடன் அழைக்கப்பெற்றார். வேதாந்த வடமொழி நூல்களை எல்லோரும் எளிதாகப் படித்துப் பக்குவம் பெறவேண்டும் என விரும்பினார், எனவே அவரே வடமொழி நூல்களையெல்லாம் தமிழில் மொழி மாற்றம் செய்து எளிய தமிழில் பாடம் சொல்லும் முறையை ஏற்படுத்தினார்.
பெயர் காரணம்
இந்த ஊர் இருநூறு ஆண்டுகளுக்கு முன்பு வரை இது "கழனிவாயில்" என்று அழைக்கப்பட்டு வந்துள்ளது. இங்கே பழுதடைந்திருந்த திருநெல்லை நாயகி உடனாய கொற்றவாளீசுவரர் திருக்கோயிலை கி.பி1818-ல் கோவிலூர் ஆண்டவர் ஸ்ரீ-ல-ஸ்ரீ முக்திராமலிங்க ஞானதேசிக சுவாமிகள் சீர்திருத்தி, வேதாந்த மடாலயத்தை நிறுவி தமிழில் வேதாந்த நூல்களையும் ஞான வாசிட்டம் முதலியவற்றையும் கற்பிக்கத் தொடங்கினார். கோவிலை மையமாக வைத்து ஊர் உருவானதால் அது முதல் இது கோவிலூர் என்று அழைக்கப்பட்டு வருகிறது
மேற்கோள்கள்
பகுப்பு:மடங்கள் பகுப்பு:சிவகங்கை மாவட்டம்
மேத்தியூ பேனஸ்
மேத்தியூ பேனஸ் (Matthew Banes, பிறப்பு: திசம்பர் 10 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1999-2003 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மேத்தியூ பேனஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:டர்ஹாம் பல்கலைக்கழகத் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள்
ரூப் கம்ஃபோர்ட்ஸ் லிமிடெட்
ரூப் கம்ஃபோர்ட்ஸ் லிமிடெட் (Troop Comforts Limited (TCL), இந்திய அரசின் பாதுகாப்பு அமைச்சகத்தின் கீழ் செயல்படும் ஒரு பொதுத்துறை நிறுவனம் ஆகும். இதன் தலைமையிடம் கான்பூர் நகரத்தில் உள்ளது. இது இராணுவத்திற்கான துணிகள், உடைகள் மற்றும் பாதுகாப்பு உடைகளை உற்பத்தி செய்கிறது. இந்நிறுவனம் இராணுவத்திற்கான சீருடைத் துணிகள், கம்பளி உடைகள், கூடாரங்கள் மற்றும் மலையேற்ற சாதனங்கள் உற்பத்தி செய்கிறது.
இந்நிறுவனத்தின் கீழ் செயல்படும் தொழிற்சாலைகள்
^ இராணுவச் சீருடைகள் தொழிற்சாலை, ஆவடி
வெளி இணைப்புகள்
பகுப்பு:இந்திய பாதுகாப்பு அமைச்சகம்
பகுப்பு:இந்திய படைத்துறை பகுப்பு:இந்திய அரசுத்துறை நிறுவனங்கள்
மெனாண்டர்
முதலாம் மெனாண்டர் சோத்தர் அல்லது மிலிந்தர் (Menander I Soter) (Μένανδρος Α΄ ὁ Σωτήρ, (Ménandros A' ho Sōtḗr), இந்திய பாளி மொழியில் மிலிந்தர் என அழைக்கப்படுவர். இந்தோ கிரேக்க மன்னரான முதலாம் மெனாண்டர் தெற்காசியாவின் வடமேற்கில் ஒரு பேரரசை நிறுவியதுடன், பௌத்த சமயத்திற்கு ஆதரவளித்தவர்.(165/ /155 –130 BC)
மெனாண்டர் துவக்கத்தில் கிரேக்க பாக்திரியப் பேரரசுப் பகுதிகளின் மன்னராக இருந்தவர். பின்னர் பஞ்சாப் பகுதியை கைப்பற்றிய பிறகு தெற்காசியாவில் தனது பேரரசை, மேற்கில் காபூல் சமவெளி முதல் கிழக்கில் இராவி ஆறு வரையும், வடக்கில் சுவாத் பள்ளத்தாக்கு முதல் ஹெல்மண்டு மாகாணம் வரையிலும், தெற்கே இராஜஸ்தான் மற்றும் கிழக்கே கங்கைச் சமவெளியின் பாடலிபுத்திரம் வரையிலும் விரிவுபடுத்தினார். கிரேக்க-உரோமன் வரலாற்றாசிரியர் இசுட்ராபோவின் கூற்றுப் படி, அலெக்சாண்டரை விட கூடுதல் இனக் குழுவினர்களை வென்றவர் என்ற பெருமை முதலாம் மெனாண்டரைச் சாரும் எனக் குறிப்பிடுகிறார். மெனாண்டர் வெளியிட்ட நாணயங்களிலிருந்து, அவரது ஆட்சியில் செழிப்பாக இருந்த வணிகத்தை எடுத்துரைக்கிறது.
மிலிந்த பன்ஹ
பௌத்த குரு நாகசேனரிடம் பௌத்தம் தொடர்பான மெனாண்டரின் கேள்விகளுக்கு, பதில் அளிக்கும் வகையில் மிலிந்த பன்ஹா எனும் பாலி மொழி நூல் நாகசேனரால் எழுதப்பட்டது.
மறைவு
கி மு 130இல் மெனாண்டரின் மறைவிற்குப் பின், அவரது சிறு வயது மகன் ஸ்டாட்ரோ ஆட்சிக் கட்டிலில் அமரும் வரும் வரை, அவரது மனைவி அகதோக்லியா   ஆட்சிபுரிந்தார்.
வெளி இணைப்புகள்
* பகுப்பு:இந்திய வரலாறு பகுப்பு:தெற்காசியா பகுப்பு:பாக்கித்தான் வரலாறு பகுப்பு:ஆப்கானித்தானின் வரலாறு பகுப்பு:எலனியக் காலம்
புனே மாநகராட்சி
புணே மாநகராட்சி (Pune Municipal Corporation (PMC, மராத்தி: पुणे महानगरपालिका, Puṇe Mahānagarpālikā) இந்தியாவின் மகாராட்டிரா மாநிலத்தின் புனே பெருநகரத்தின் குடிமைப் பணிகளை மேற்கொள்ளும் மாநகராட்சி ஆகும். தற்போது புணே மாநகராட்சி 331.26 சதுர கிலோ மீட்டர் பரப்பளவும்,  3.4 மில்லியன் குடியிருப்பாளர்களையும் கொண்டுள்ளது.  1949 வரை நகராட்சியாக இருந்த புனே, 15 பிப்ரவரி 1950-இல் மாநகராட்சியாக நிலை உயர்த்தப்பட்டது. புணே மாநகராட்சியின் ஆட்சி மன்றக் குழு மேயர் தலைமையில் துணை மேயர் மற்றும் 162 வார்டு உறுப்பினர்களால் ஆனது.  இதன் அன்றாட நிர்வாகம் இந்திய ஆட்சிப் பணி அதிகாரி தலைமையில் அதிகாரிகளால் மேற்கொள்ளப்படுகிறது.
அதிகார வரம்பு
புணே மாவட்டத்தின் நிர்வாகத் தலைமையிட நகரமான புனே மாநகராட்சியானது, புனே நகர்புற தாலுகாவின் பகுதிகளை உள்ளட்டக்கியது. புனே மாநகராட்சி காவல் துறை ஆணையாளராக இந்தியக் காவல் பணி அதிகாரி உள்ளார்.
சூலை 2017-இல் புனே நகரத்தைச் சுற்றியுள்ள 8.07 சதுர கிலோ மீட்டர் பரப்பளவு கொண்ட 11 கிராமப்புற பகுதிகளும், 2,78,000 மக்களும் புனே மாந்கராட்சியுடன் இணைக்கப்பட்டது. தற்போது புனே மாநகராட்சி 331.26 சதுர கிலோ மீட்டர் பரப்பளவு கொண்டுள்ளது.
நிர்வாகம்
புனே மாநகராட்சியின் ஆட்சி மன்றக் குழு மேயர் தலைமையிலும், அன்றாட நிர்வாகம் ஆணையாளர் தலைமையிலும் மேற்கொள்ளப்படுகிறது.
நிர்வாக மண்டலங்கள்
162 வார்டுகள் கொண்ட புனே மாநகராட்சியின் நிர்வாக வசதிக்காக துணை ஆணையாளர் தலைமையில் 5 மண்டலங்களாகப் பிரிக்கப்பட்டுள்ளது. மண்டல அலுவலகத்தின் கீழ் மூன்று வார்டுக் குழு அலுவலகங்கள் உதவி இயக்குனர்கள் தலைமையில் செயல்படும், வார்டுக் குழு அலுவலகம் என்பது ஒன்று அல்லது அதற்கு மேற்ப்பட்ட வார்டுகளைக் கொண்டிருக்கும்.
வெளி இணைப்புகள்
பகுப்பு:புனே பகுப்பு:புனே மாவட்டம்
சாரா ஓர்சுட்டு
சாரா ஓர்சுட்டு (Sarah Hörst) (பிறப்பு:26, ஏப்பிரல், 1982) ஒரு ஜான் ஆப்கின்சு பல்கலைக்கழக கோள் அறிவியல் துறை உதவிப் பேராசிரியர் ஆவார். இவர் கோள் வளிமண்டல அடர்பனிக்கட்டிகள் பற்றி, அதுவும் குறிப்பாக காரிக்கோளின் நிலாவாகிய் தித்தன் வளிமண்டலம் பற்றிய ஆய்வில் தன் கவனத்திக் குவித்து வருகிறார்.
கல்வி
ஓர்சுட்டு புளோரிடாவில் உள்ள கைனெசுவில்லியில் உயர்நிலைப் ப்ள்ளியில் கல்வி கற்றார். இவரது தாயார் ஒரு நரம்பியல் வல்லுனர்; இவது தந்தையார் ஒரு மருத்துவர். இவர் கலிபோர்னியா தொழில்நுட்ப நிறுவனத்தில் தன் இளவல் பட்டத்தைக் கோள் அறிவியலில் பெற்றார். இவர் கலிபோர்னியா தொழில்நுட்ப நிறுவனத்தில் இயற்பியலாளர் மைக்கேல் பிரவுனுடன் இணைந்து செலெசுட்ரான் தொலைநோக்கியைப் பயன்படுத்தி ஐரோப்பா, தித்தன் நிலாக்களை ஆய்வு செய்தார். இந்தத் தொலைநோக்கி பயில்நிலை சார்ந்ததாக இருப்பினும் இவர் இதைக் கொண்டு தித்தன் நிலாவின் படிமத்தை உருவாக்கி அதன் ஒளி வரைவைக் கணக்கிட்டதோடு அதில் நிலவும் முகில்களையும் ஆய்வு செய்ய முயன்றார். இவர் கால்டெக் நிறுவனத்தின் கலம் பின்பற்றல் குழுவில் பணிபுரிந்துள்ளர். இவர் 2004 இல் முதுவர் பட்டம் பெற்றதும், தாரைச் செலுத்த ஆய்வகத்தில் சேர்ந்தார். அங்கு இவர் காசினி-ஐகன்சு விண்கல படிமவாக்க துணையமைப்புக்கான படிமப் பகுப்பாய்வை செய்தார். இவர் ஐபாகு (IPAG) எனும் Institut de Planétologie et d'Astrophysique de Grenoble இல் பணிபுரிந்துள்ளார். இவர் அரிசோனா பல்கலைக்கழகத்தில் தன் முனைவர் பட்ட்த்தை 2011 இல் பெற்றார். இவரது முனைவர் ஆய்வின் தலைப்பு தித்தன் நிலா வளிமண்டல் வேதியியல் சார்ந்த் பின்னைக் காசினி ஆய்வு, என்பதாகும். இங்கு இவர் நிலா, கோள் ஆய்வகத்தில் பணிபுரிந்து தித்தன் வளிமண்டல வேதியியல் பற்றி ஆய்வு மேற்கொண்டார். இவரது குழு தான் தித்தன் வளிமண்டலத்தில் அமினோ அமிலங்களும் உட்கருவன் அடிநிலைகளும் நிலவியதை முதன்முதலில் கண்டு உலகுக்கு அறிவித்தது. வளிமண்டல அறிவியலில் மகளிருக்கு வழங்கும் பீட்டர் வேகினர் விருதை இவர் பெற்றுள்ளார்.
ஆராய்ச்சிப்பணி
இவர் 2011 இல் தேசிய வானியல், வானியற்பியல் அறக்கட்டளை முதுமுனைவர் ஆய்வு நல்கையோடு பவுல்டரில் உள்ள கொலராடோ பல்கலைக்கழகத்தில் சேர்ந்தார் இவர் 2014 இல், ஜான் ஆப்கின்சு பல்கலைக்கழகத்தில் உதவி பேராசிரியராகச் சேர்ந்து கோள்களும் அவ்ற்றின் நிலாக்களும் சார்ந்த வளிமண்டலங்களின் வேதியியலில் சிறப்புத் தகைமையை வளர்த்துகொண்டார்.
இவரது குழு 2018 மார்ச்சில் வேற்றுலக வளிமண்டலங்களை ஆய்வகத்தில் உருவகிக்கலாம் என்பதையும் அவற்றில் நிலவும் உறைபனிக்கட்டியின் உட்கூறுகளைக் கண்டறியலாம் என்பதையும் செயல்முறையில் விளக்கியது. இந்த ஆய்வு 2021 இல் நாசா ஏவவுள்ள ஜேம்சு வெப் விண்வெளித் தொலைநோக்கி திரட்டவுள்ள தரவுகளைப் பகுத்தாய உதவும்.
இவர் தித்தன் நிலாவுக்கு அனுப்பவுள்ள திரேகான்பிளை விண்கலத் திட்டத்தின் அறிவியல் தொழில்நுட்பக் குழுவிலும் பணியாற்றுகிறார்.
தகைமைகளும்விருதுகளும்
இவர் 2020 இல் அமெரிக்க வானியல் கழகத்தின் ஆய்வக வானியற்பியல் கோட்ட (LAD) தொடக்கநிலை வாழ்க்கைப்பணி விருதைப் பெற்றார்.
அறிவியல் எழுத்தும் பரப்பலும்
இவரது பணி குறித்த செய்திகள் சுமித்சோனியன் இதழிலும் சைசோ காட்சியிலும் பி பி சி (BBC) செய்தியிலும் வந்துள்ளன. இவர் தொடக்க, நடுநிலைப் பள்ளி ஆசிரியர்களுடன் இணைந்து வகுப்பறையில் கோள் அறிவியல் அறிவைப் பரப்பி வருகிறார்.
இவர் கோளியற் கழகத்தின் கோள் வானொலி காட்சியில் தோன்றிப் பரப்புரை செய்துள்ளார் Planetary Radio.
வெளி இணைப்புகள்
பகுப்பு:அமெரிக்கக் கோள் அறிவியலாளர்கள் பகுப்பு:பெண் கோள் அறிவியலாளர்கள் பகுப்பு:பெண் வானியற்பியலாளர்கள்
திருப்புலியூர்
திருப்புலியூர் அல்லது புலியூர் என்பது 108 வைணவத் திருத்தலங்களில் ஒன்றாகும். நம்மாழ்வார் மற்றும் திருமங்கையாழ்வாரால் பாடல்பெற்ற இத்தலம் கேரள மாநிலத்தில், ஆலப்புழா மாவட்டத்தில் (குட்டநாடு) அமைந்துள்ளது. இறைவன் மாயபிரான் என்ற பெயருடன் கிழக்கு நோக்கி நின்ற திருக்கோலத்தில் காட்சி தருகிறார். இறைவி: பொற்கொடி நாச்சியார். தீர்த்தம்: பிரஞ்ஞா சரசு எனப்படும் பூண்சுனைத் தீர்த்தம். விமானம் புருசோத்தம விமானம் எனும் அமைப்பைச் சேர்ந்தது. இத்தலம்	பஞ்ச பாண்டவர்களுள் பீமனால் புதுப்பிக்கப்பட்டது. இவ்விடத்திலிருந்து பீமன் திருமாலைக் குறித்து தவம் புரிந்த்தால் இத்தலம் பீமச் சேத்திரம் எனவும் அழைக்கப்படுகிறது. இதன் கருவறை வட்டவடிவமான அமைப்பில் கட்டப்பட்டுள்ளது.
மேற்கோள்கள்
பகுப்பு:108 திவ்ய தேசங்கள் பகுப்பு:கேரள இந்துக் கோயில்கள் பகுப்பு:ஆலப்புழை மாவட்டத்திலுள்ள இந்துக் கோயில்கள்
நரேலா சட்டமன்றத் தொகுதி
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 101, 102 ஆகிய வார்டுகள் உள்ளன.
கே காண்டிக் எஃப்சி (பெண்கள்)
கொன்டிச் FC, கொன்டிச்சிலிருந்து ஒரு பெல்ஜிய மகளிர் கால்பந்து கிளப்பாகும். கிளப் நிறங்கள் சிவப்பு மற்றும் மஞ்சள் நிறத்தில் உள்ளன. 2010 ஆம் ஆண்டு தொடங்கி, கிளப் கொன்டிச் எச்.சி மற்றும் ஜெர்மினல் பீர்ஸ்சோட் ஆகியோருடன் இணைந்தது. அடுத்த ஆண்டில், Beerschot AD க்கு அடுத்த ஆண்டிற்கு மறுபெயரிடப்பட்டது, 2013 ஆம் ஆண்டில் கிளப்பின் ஆர்.அண்ட்வெர்ப் எஃப்.சி.யின் புதிய மகளிர் பிரிவாக ஆண்ட்வெர்ப் நகருக்கு மாற்றப்பட்டது. 2014 ஆம் ஆண்டு வரை கிளப் மீண்டும் கான்டிச்சிற்கு K. கொன்டிச் FC என மாற்றப்பட்டது.
மேற்கோள்கள்
பகுப்பு:கால்பந்தாட்ட அமைப்புகள்
டோகாய்டோ சின்கான்சென்
டோகாய்டோ சின்காசென் (சப்பானிய மொழி: 東海道新幹線) என்பது 1964-ல் தொடங்கப்பட்ட தோக்கியோவிற்கும், புதிய-ஒசாக்காவிற்கும் இடையே உள்ள ஜப்பானிய அதிவேக சின்கான்சென் தடம் ஆகும். 1987-லிருந்து மத்திய ஜப்பான் இரும்புவழி நிறுவனத்தால் (JR Central) இயக்கபடுகிறது. அதற்கு முன் ஜப்பானிய தேசிய இரும்புவழி (JNR) நிறுவனத்தால் இயக்கப்பட்டது. இதுவே உலகின் அதிகம் பயணிக்கப்படும் அதிவேக இரும்புவழித் தடம் ஆகும்.
தொடருந்து சேவைகள்
right|thumb|இபுக்கி சிகரமும் டோகாய்டோ சின்கான்சென்னும் 700 வரிசை மற்றும் என்700 வரிசை தொடருந்துகள் இத்தடத்தில், மேல்கூரியுள்ள சேவைகளில் ஒன்றில் இயக்கபடுகின்றன.
நிலையங்கள்
கொடாமா தொடருந்துகள் அனைத்து நிலையங்களிலும் நிற்கும். நோசோமி மற்றும் ஹிக்காரி தொடருந்துகள் வேறு நிறுத்த தோரணைகளை கொண்டவை. அனைத்து தொடருந்துகளும் தோக்கியோ, சினகாவா, புது-யோகோஹாமா, நகோயா, கியோடோ, மற்றும் புது-ஒசாக்கா நிலையங்களில் நிற்கும்.
References
பகுப்பு:ஜப்பானின் அதிவேக இரும்புவழித் தடங்கள்
தேஜ் சப்ரு
தேஜ் சப்ரு என்பவர் ஒரு இந்திய நடிகர் ஆவார். இவர் டி. கே. சப்ரு மற்றும் ஏமாவதி ஆகியோரின் மகன். இருவரும் இந்தி திரையுலக நடிகர்களாவர். 1980 மற்றும் 2010 க்கு இடையில் குப்ட், மோஹ்ரா, சிர்ஃப் தும், சாஜன் உள்ளிட்ட பல படங்களில் இவர் நடித்துள்ளார். தமிழ் திரைப்படமான கட்டுமரக்காரன் படத்தில் இவர் நடித்துள்ளார். பிரபல தொலைக்காட்சித் தொடர்களான குபூல் ஹை, சாத் பெரே, யஹான் மெயின் கர் கர் கெலி, தி ஜீ ஹாரர் ஷோ ஆகியவற்றில் இவர் நடித்தார்.
தேஜின் சகோதரிகளான, நடிகை பிரிதி சப்ரு, திரைக்கதை எழுத்தாளர் ரீமா ராகேஷ் நாத் ஆகியோர் பஞ்சாபி, இந்தி திரைப்படத் துறையில் நன்கு அறியப்பட்டவர்களாவர்.
குறிப்புகள்
பகுப்பு:1955 பிறப்புகள் பகுப்பு:இந்தித் திரைப்பட நடிகர்கள் பகுப்பு:வாழும் நபர்கள்
இமாம் இப்னு மாஜா
அபூ அப்தில்லாஹ் முஹம்மத் பின் யஸீத் இப்னு மாஜா ("Abū ʻAbdillāh Muḥammad ibn Yazīd Ibn Mājahj" ابو عبد الله محمد بن يزيد بن ماجه الربعي القزويني) பொதுவாக இமாம் இப்னு மாஜா என அழைக்கப்படுகிறார்.இவர் பாரசீக இஸ்லாமிய அறிஞர், குறிப்பாக ஒரு முஹதீத் ( ஹதீஸ் கலை அறிஞர் ) என்று அழைக்கப்படுகிறார். . ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இவர் தொகுத்த இப்னு மாஜா மிகவும் நம்பகமான ஹதீஸ் தொகுப்பாக கருதப் படுகிறது. .
பிறப்பு
இமாம் இப்னு மாஜா, இ.நா 209 ( கி.பி. 824)ல் பாரசீக குடும்பத்தில் (இன்றைய இரான் நாட்டில்) உள்ள கஸ்வீன் என்ற ஊரில் பிறந்தார். .இவரது இயற்பெயர் முஹம்மத் பின் யஸீத் என்பதாகும்.இவரது தந்தை பெயர் யஸீத். இவர் ரபயீ கோத்திரத்தைச் சார்ந்தவர்.
ஹதீஸ் தொகுப்பு
இமாம் இப்னு மாஜா,அவர்கள் கஸ்வீன் என்ற தன்னுடைய ஊரில் ஏறத்தாழ 20ஆவது வயதில் கல்வி கற்க ஆரம்பித்தார்கள்.பின்னர் ஹதீஸ்கள் சேகரிக்க குராசான், ஹிஜாஸ்,  மிஸ்ர், ஷாம் தற்போதைய  ஈராக், சிரியா மற்றும் எகிப்து உட்பட அரேபிய தீபகற்பத்தில் உள்ள பகுதிகளுக்கு பல தடவை பயணம் செய்தார்.
இவரது ஹதீஸ் சேகரிப்பான இப்னு மாஜா நூல் 4,000 ஹதீஸ்கள் 1,500 அத்தியாயங்களாக பிரிக்கப்பட்டுள்ளது.இப்னு மாஜா தொகுப்பு இது 32 புத்தகங்களாக தொகுக்கப் பட்டுள்ளது. ..
இவரது ஆசிரியர்கள்
அப்துல்லாஹ் பின் அபீஷைபா, அலீ பின் முஹம்மத், முஸ்அப் பின் அப்தில்லாஹ் உஸ்மான் பின் அபீஷைபா, மற்றும் பலர்.
இவரது மாணவர்கள்
அலீ பின் இப்ராஹீம் அல்கத்தான், சுலைமான் பின் யஸீத், முஹம்மது பின் ஈஸா மற்றும் அபூபக்கர் ஹாமித்.
இறப்பு
இமாம் இப்னு மாஜா,அவர்கள் கஸ்வீன் என்ற தன்னுடைய ஊரிலேயே ரமலான் மாதம் இ.நா 273 ( பிப்ரவரி 19ல் கி.பி. 887 )ல் இறந்தார்.அங்கேயே அடக்கம் செய்யப்பட்டுள்ளார்கள்.
மேற்கோள்கள்
பகுப்பு:இசுலாமிய அறிஞர்கள் பகுப்பு:ஹதீஸ் கலை அறிஞர்கள் பகுப்பு:824 பிறப்புகள் பகுப்பு:887 இறப்புகள்
பெரியகம்மியம்பட்டு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தெற்கு அரைக்கோளம்
thumb|right|புவியின் தெற்கு அரைக்கோளம் மஞ்சளில் காட்டப்பட்டுள்ளது.(அன்டார்ட்டிகா தவிர). thumb|right|[[தென் துருவம்|தென் துருவத்தின் மேலிருந்து தெற்கு அரைக்கோளத்தின் காட்சி.]] thumb|"உஷுவாயா, உலகின் முடிவு" என்ற புராணத்துடன் சுவரொட்டி. அர்ஜென்டினாவில் உள்ள உஷுவா உலகின் தெற்கே நகரம்.
தெற்கு அரைக்கோளம் (Southern Hemisphere ) என்பது நில நடுக்கோட்டின் தென்பகுதியில் உள்ள புவியின் அரைக்கோளமாகும்.
பிற பக்கங்கள்
பகுப்பு:புவியியல்
המיספירה
வில்லியம் டி. ஜி. மோர்ட்டோன்
வில்லியம் தாமஸ் கிரீன் மார்ட்டன் (William Thomas Green Morton, ஆகஸ்ட் 9, 1819–ஜூலை 15, 1868) அமெரிக்கப் பல் மருத்துவர்; அறுவை சிகிச்சை வல்லுநர். மனிதனின் உணர்ச்சி நிலையில் ஆழ்ந்த மாற்றத்தை ஏற்படுத்தக்கூடிய கண்டுபிடிப்பான நோவை உணராவண்ணம் உணர்ச்சி மயக்கமூட்டும் முறையை (Anaesthesia) பயன் படுத்துவதைப் புகுத்துவதற்கு மூல காரணமாக விளங்கியவர். நோயாளி விழித்திருக்கும்போதே, அறுவை சிகிச்சை மருத்துவர் அவரது எலும்புகளில் அரத்தைப் பாய்ச்சி அறுப்பது என்ற கொடிய வேதனை மிக்க முறைக்கு முற்றுப் புள்ளி வைக்க உதவியவர். ஈதரை மயக்க மருந்தாகப் பயன்படுத்தி அறுவை சிகிச்சையில் நோய் உணராவண்ணம் செய்தவர்.
இளமை
அமெரிக்காவில் மாசாசூசெட்ஸ் மாநிலத்தில் சார்ல்ட்டன் நகரில் 1819 ஆம் ஆண்டில் மோர்ட்டோன் பிறந்தார்.. இளமைப் பருவத்தில் பால்டிமோர் பல் மருத்துவக் கல்லூரியில் படித்துப் பட்டம் பெற்றார். 1842 -ல் இவர் ஹோரெல் வேல்ஸ் என்ற பல் மருத்துவருடன் கூட்டு சேர்ந்து பல் மருத்துவத் தொழில் நடத்தினார். வேல்ஸ் உம் உணர்ச்சி மயக்க முறையில் ஆர்வம் கொண்டிருந்தார். ஆனால் 1843 -ல் இந்த கூட்டுத் தொழில் முடிவுற்றது.
பணிகள்
மோர்ட்டோன் தமது மருத்துவத் தொழிலில் செயற்கைப் பற்களைப் பொருத்துவதில் தனித் திறமை பெற்றவராக விளங்கினார். செயற்கைப் பற்களைப் பொருத்துவதற்கு முதலில் பழைய பல்லின் வேரை அப்புறப்படுத்த வேண்டியிருந்தது. பல்லின் வேர்களைப் பிடுங்குவது மிகவும் வேதனையைத் தந்தது. இதற்கு எதேனும் ஒருவகை மயக்க மருந்தைக் கண்டுபிடிப்பது இன்றியமையாததாயிற்று.
1844 -ல் இவரின் பழைய கூட்டாளியான வேல்ஸ் ' சிரிப்பூட்டும் வாயு' எனப்பட்ட நைட்ரஸ் ஆக்சைடை வலி நீக்கும் மயக்க மருந்தாகப் பயன்படுத்தி பரிசோதனைகள் நடத்தலானார். கனக்டிக்கட் மாநிலத்தில் ஹார்ட்ஃபோர்டில் மருத்துவத் தொழிலாற்றும் போது நைட்ரஸ் ஆக்சைடைப் பல் நோய் சிகிச்சையில் வேல்ஸ் பயன் படுத்தினார். ஆனால், பாஸ்டனில் இந்த முறையைப் பொதுமக்களுக்குச் செயல் விளக்கம் செய்து காட்ட இவர் முயன்றபோது தோல்வியுற்றார்.
மோர்ட்டோன் தமது நோக்கங்களுக்கு நைட்ரஸ் ஆக்ஸைடு போதிய அளவுக்குப் பயனுடையதாக இராது என்பதை உணர்ந்தார். அதை விட ஆற்றல் வாய்ந்த ஒரு மருந்தைக் கண்டுபிடிப்பதில் தீவிரமாக ஈடுபட்டார். சார்லஸ் டி. ஜேக்சன் என்பவர் ஒரு மருத்துவ வல்லுநராகவும், விஞ்ஞானியாகவும் விளங்கியவர், அவர் மோர்ட்டோனிடம் ஈதரை(Ether) மயக்க மருந்தாகப் பயன்படுத்திப் பார்க்கும்படி ஆலோசனை கூறினார். ஈதருக்கு உணர்ச்சி மயக்கமூட்டுகிற பண்பு உண்டு என்பதை 300 ஆண்டுகளுக்கு முன்னரே பாராசெல்சஸ் (Paracelsus) என்ற புகழ் பெற்ற சுவிஸ் மருத்துவர் கண்டுபிடித்திருந்தார். 19 ஆம் நூற்றாண்டின் முற்பகுதியிலும் இது பற்றிய ஓரிரு அறிக்கைகள் வெளியாகி இருந்தன. ஆனால் ஈதர் பற்றி எழுதிய ஜாக்சனோ வேறு எவருமோ இந்த வேதிப் பொருளை அறுவை சிகிச்சைக்குப் பயன்படுத்தியதில்லை.
உசாத்துணை
பகுப்பு:1819 பிறப்புகள் பகுப்பு:அமெரிக்க மருத்துவர்கள் பகுப்பு:1868 இறப்புகள்
எச். எஸ். பிரகாஷ்
ஹாசன் சன்னையா பிரகாஷ் (Hassan Sanniah Prakash, 13 செப்டம்பர் 1951 – 27 நவம்பர் 2018) கர்நாடக மாநிலத்தைச் சேர்ந்த அரசியல்வாதியாவார். இவர் ஹஸன் சட்டமன்றத் தொகுதியிலிருந்து தோ்ந்தெடுக்கப்பட்ட ஒரு சட்டமன்ற உறுப்பினராவார். இவா் நான்கு முறை ச.ம.உ வாக ஜனதா தளம் (சமயச்சார்பற்ற) கட்சியின் சார்பில் உறுப்பினராக தோ்ந்தெடுக்கப்பட்டார். 1983 முதல் 1989 வரை ஹாசன் நகராட்சி மன்றத்தில் உறுப்பினராக இவா் பணியாற்றினார். 1985 முதல் 1987 வரை நகரமன்றத் தலைவராகவும் இருந்தார்.
1994 ஆம் ஆண்டில் ஹசன் தொகுதியில் சட்டதன்ற உறுப்பினராக தேர்ந்தெடுக்கப்பட்டார். ஆனால் அவா் 1999 ல் நடந்த அடுத்த தேர்தலில் தோல்வியடைந்தார், என்றாலும் 2004, 2008 மற்றும் 2013  ஆண்டு நடந்த சட்டமன்ற  மாநில சட்டமன்ற தேர்தல்களில் மீண்டும் மீண்டும்  தேர்ந்தெடுக்கப்பட்டார்.
மேற்கோள்கள்
பகுப்பு:1951 பிறப்புகள் பகுப்பு:2018 இறப்புகள் பகுப்பு:ஹாசன் மாவட்ட நபர்கள் பகுப்பு:கர்நாடக சட்டமன்ற உறுப்பினர்கள்
டாவிட் பார்க்கர்
டாவிட் பார்க்கர் (David Barker , பிறப்பு: செப்டம்பர் 22 1951), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார். 1974 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டாவிட் பார்க்கர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 1 2011.